La Directiva 92/43/CEE del Consell, de 21 de maig de 1992, relativa a la conservació dels hàbitats naturals i de la fauna i flora silvestres, preveu la creació d'una xarxa ecològica europea coherent de zones especials de conservació anomenada Natura 2000.
Aquesta xarxa esta formada per zones que cada Estat membre proposi a la Comissió Europea sempre que continguin hàbitats o espècies d'interès comunitari esmentats als annexos de la Directiva, i que compleixin els criteris de selecció que la mateixa Directiva estableix.
L'article 34.bis.2 de la Llei 12/1985, de 13 de juny, d'espais naturals, estableix que correspon al Govern declarar zones especials de conservació (ZEC) els llocs d'importància comunitària (LIC) seleccionats prèviament per la Comissió Europea, d'acord amb el que estableix la Directiva 92/43/CEE del Consell, de 21 de maig de 1992.
La Llei estatal 42/2007, de 13 de desembre, del patrimoni natural i de la biodiversitat, preveu que les comunitats autònomes han de declarar zones especials de conservació (ZEC) els llocs d'importància comunitària (LIC) de la xarxa Natura 2000 del seu àmbit territorial en un període màxim de sis anys des de la seva aprovació com a LIC.
L'article 44 de la mateixa Llei determina que aquestes declaracions s'han de publicar en el diari oficial corresponent, amb el tràmit d'informació pública previ, i que han d'incloure informació sobre els seus límits geogràfics i sobre els hàbitats i les espècies per als quals han estat declarats els espais.
La Llei estatal 42/2007, de 13 de desembre, del patrimoni natural i de la biodiversitat, preveu en el seu article 45 que les comunitats autònomes han de fixar les mesures de conservació necessàries que responguin a les exigències ecològiques dels hàbitats i les espècies presents a les ZEC, les quals han d'implicar els plans o instruments de gestió adequats.
L'Acord del Govern de 20 de novembre de 2001 aprova la proposta dels llocs d'importància comunitària per a la xarxa Natura 2000 (regió alpina).
La Decisió 2004/69/CE de la Comissió Europea, de 22 de desembre de 2003, per la qual s'aprova la llista de llocs d'importància comunitària de la regió biogeogràfica alpina inclou els espais proposats en l'Acord esmentat.
L'Acord GOV/112/2006, de 5 de setembre, pel qual es designen zones d'especial protecció per a les aus (ZEPA) i s'aprova la proposta de llocs d'importància comunitària (LIC), amplia la superfície d'alguns d'aquests espais de la xarxa Natura 2000 com a LIC.
Amb data de 12 de desembre de 2008, mitjançant la Decisió 2009/91/CE de la Comissió Europea, de 12 de desembre de 2008, per la qual s'adopta, de conformitat amb la Directiva 92/43/CEE del Consell, una segona llista de llocs d'importància comunitària de la regió biogeogràfica alpina, inclou les modificacions proposades en l'Acord GOV/112/2006.
El present Acord declara ZEC els vint-i-dos LIC de la regió biogeogràfica alpina que contenen més del 40% de la seva superfície en aquesta regió i aprova l'instrument de gestió corresponent.
Aquest instrument complementa i amplia les mesures incloses a l'annex 8 de l'Acord GOV/112/2006, de 5 de setembre, pel qual es designen zones d'especial protecció per a les aus (ZEPA) i s'aprova la proposta de llocs d'importància comunitària (LIC), les quals continuen sent vigents.
Per tot això, a proposta dels consellers d'Agricultura, Ramaderia, Pesca, Alimentació i Medi Natural i de Territori i Sostenibilitat, el Govern
—1 Es declaren zones especials de conservació (ZEC) de la regió biogeogràfica alpina, integrants de la xarxa Natura 2000, els llocs d'importància comunitària (LIC) indicats a l'annex 1, amb els hàbitats i les espècies d'interès comunitari determinats en els annexos 2 i 3, respectivament, els objectius de conservació previstos a l'annex 4, i els límits geogràfics que consten a l'annex 5.
—2 Aprovar l'instrument de gestió de les zones especials de conservació (ZEC) que es declaren, que s'adjunta com a annex 6.
En aquests espais continuen sent d'aplicació les directrius de gestió dels espais de la xarxa Natura 2000, aprovades a l'annex 8 de l'Acord GOV/112/2006, de 5 de setembre, pel qual es designen zones d'especial protecció per a les aus (ZEPA) i s'aprova la proposta de llocs d'importància comunitària (LIC).
—3 Autoritzar el conseller de Territori i Sostenibilitat per dur a terme les actuacions necessàries per trametre la declaració de ZEC al Ministeri d'Agricultura, Alimentació i Medi Ambient per a la seva tramesa a la Comissió Europea.
—4 Disposar la publicació d'aquest Acord en el Diari Oficial de la Generalitat de Catalunya, tret de l'annex 6, que es pot consultar al web del Departament de Territori i Sostenibilitat: http://www.gencat.cat/territori.
—5 El Govern prioritzarà, d'acord amb les disponibilitats pressupostàries, la dotació dels recursos necessaris per garantir el compliment dels objectius fixats en l'Acord.
Contra els apartats 1 a 4 d'aquest Acord, que exhaureixen la via administrativa, es pot interposar, amb caràcter potestatiu, recurs de reposició davant l'òrgan que l'ha dictat en el termini d'un mes a comptar de l'endemà de la publicació d'aquest Acord en el Diari Oficial de la Generalitat de Catalunya, de conformitat amb el que preveuen els articles 116 i 117 de la Llei 30/1992, de règim jurídic de les administracions públiques i del procediment administratiu comú, en la redacció que en fa la Llei 4/1999, de 13 de gener, i l'article 77 de la Llei 26/2010, del 3 d'agost, de règim jurídic i de procediment de les administracions públiques de Catalunya, o bé interposar directament recurs contenciós administratiu davant el Tribunal Superior de Justícia de Catalunya en el termini de dos mesos a comptar de l'endemà de la publicació d'aquest Acord en el Diari Oficial de la Generalitat de Catalunya, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
Barcelona, 17 de desembre de 2013
Llista de llocs d'importància comunitària (LIC) que es declaren zones especials de conservació (ZEC)
Capçaleres del Ter i del Freser
La Faiada de Malpàs i Cambatiri
Llista d'hàbitats de l'annex I de la Directiva 92/43/CEE del Consell, de 21 de maig de 1992, d'hàbitats, presents als espais que es declaren ZEC
Espai: ES0000018 – Prepirineu Central català
Bruguerals humits atlàntics de zones temperades d'Erica ciliaris y Erica tetralix
Espai: ES5120002 – Capçaleres del Ter i del Freser
Espai: ES5130007 – Riberes de l'Alt Segre
Espai: ES5130011 – Riu de la Llosa
Aiguamolls calcaris amb mansega ( Cladium mariscos )
Estanys naturals eutròfics amb vegetació natant ( Hydrocharition) o poblaments submersos d'espigues d'aigua ( Potamion )
Espai: ES5130024 – La Faiada de Malpàs i Cambatiri
Llista d'espècies de l'annex II de la Directiva 92/43/CEE del Consell, de 21 de maig de 1992, d'hàbitats, presents als espais que es declaren ZEC.
Nota: als espais indicats a la primera columna com de presència probable, cal assegurar la presència de l'espècie en l'espai abans d'aplicar cap mesura orientada a la seva conservació
ES000018 – Prepirineu Central català
ES5120002 – Capçaleres del Ter i del Freser
ES5120026 – Tossa Plana de Lles - Pugipedrós
ES5130024 – La Faiada de Malpàs i Cambatiri
Objectius de conservació per als hàbitats i per a les espècies d'interès comunitari presents als espais que es declaren ZEC
Rius amb vores llotoses colonitzades per herbassars nitròfils del Chenopodion rubri (p.p) i del Bidention (p.p)
Bruguerals humits atlàntics de zones temperades d' Erica ciliaris y Erica tetralix
Prats calcàris o basòfils d' Alysso-Sedion albi
Aiguamolls calcaris amb mansega ( Cladium mariscus )
Nom espècie (científic / català)
Cerambyx cerdo / Banyarriquer del roure
Augmentar un 10% la distribució coneguda
Rhinolophus hipposideros / Ratpenat petit de ferradura
Rhinolophus ferrumequinum / Ratpenat gran de ferradura
Myotis emarginatus / Ratpenat d'orelles dentades
Augmentar un 16% la població actual als Pirineus
Mapes dels límits geogràfics dels espais que es declaren ZEC
Aquest annex es pot consultar al web del Departament de Territori i Sostenibilitat: http://www.gencat.cat/territori.